Rohtosormustinkukka

Rohtosormustinkukka (Digitalis purpurea), joskus vain sormustinkukka, on ratamokasveihin (Plantaginaceae) kuuluva ruoho, joka on perinteinen koriste- ja lääkekasvi. Siitä saatiin sydänlääkkeisiin käytettyä digitalista. Kasvi on alkuperäinen Länsi-Norjassa, Britanniassa ja siitä etelään Marokkoon ja Sardiniaan asti. Sitä on vanhana viljelyjäänteenä lähes koko Euroopassa.Herttoniemen siirtolapuutarha (toimimaton linkki)

Ahvenanmaalla kasvaa harvinaisena rohtosormustinkukan sukulaislaji keltasormustinkukka (Digitalis grandiflora). 

 Ulkonäkö ja koko 
Rohtosormustinkukka on kaksivuotinen. Ensimmäisenä vuonna se kasvattaa lehtiruusukkeen, joka talvehtii maata vasten.Isoäidinkasvit (toimimaton linkki) Toisena vuonna nousee komea kukkavana, joka voi olla jopa 150 cm korkea. Kukat ovat sormustimen muotoisia kelloja, yleensä purppuranpunaisia, mutta myös kellertäviä ja valkoisia. Rohtosormustinkukka leviää voimakkaasti siemenistä.Pratensis siemenkauppa (toimimaton linkki) 

 Myrkyllisyys 
Kaikki kasvin osat ovat ihmiselle ja eläimille myrkyllisiä,Terveyskirjasto: Kasvimyrkytykset  joten kasvia ei pitäisi käsitellä paljain käsin. Kasvi sisältää digitoksiinia (C41H64O13) ja digoksiinia (C41H64O14).

Lähteet 

 Aiheesta muualla 
Suomen Lajitietokeskus: Rohtosormustinkukka (Digitalis purpurea)
Luontoportti: Rohtosormustinkukka (Digitalis purpurea)
ITIS: Digitalis purpurea 
United States Department of Agriculture (USDA): Digitalis purpurea 
Flora of China: Digitalis purpurea 
Dangers of Foxglove Poisoning Infographic (englanniksi)
Are Foxgloves Poisonous to Touch? (englanniksi)

Luokka:Sormustinkukat
Luokka:Myrkylliset kasvit